**ԱՄՓՈՓԱԹԵՐԹ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ՆՎԻՐԱԲԵՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Պետական գույքի կառավարման կոմիտե** | **08.06.2022թ.** |
| **N 01/11.6/3869-2022** |
|  1. Նախագծի վերնագրից առաջ նշված «ԿԱՌԱՎԱՐՈՒԹՅԱՆ» բառը փոխարինել «ԿԱՌԱՎԱՐՈՒԹՅՈՒՆ» հոլովաձևով։ 2. Նախագծի ընդունման հիմնավորման համաձայն նախատեսվում է ՀՀ պաշտպանության նախարարությունից հետ վերցնել պետական սեփականություն հանդիսացող, ընդհանուր 593400 դրամ հաշ­վե­կշռային արժեքով գույքը և այն նվիրաբերել ԵԿՄ հասարակական կազ­մա­կեր­պութ­յանը։ Նշված հանգամանքով պայմանավորված անհրաժեշտ է Նախագծի վերնագիրը վերախմբագրել և շարադրել հետևյալ կերպ. «Գույք հետ վերցնելու և նվիրաբերելու մասին», իսկ Նախագծի նախաբանում հղում կատարել նաև «Կառավարչական իրավահարաբերությունների կարգավորման մասին» ՀՀ օրենքի 5-րդ հոդվածի 7-րդ մասին։ 3. Որպես նորմատիվ իրավական ակտի վավերապայման՝ նախագծի վերջում ավելացնել տվյալ իրավական ակտը ստորագրող պաշտոնատար անձի պաշտոնը, անվան սկզբնատառը և ազգանունը։  | **Ընդունվել է****Ընդունվել է****Ընդունվել է** |
| **2. Ֆինանսների նախարարություն** | **15.06.2022թ.** |
| **N 01/4-1/10760-2022** |
| Առաջարկություններ չկան: | **Ընդունվել է** |
| **3. Վարչապետի աշխատակազմի իրավաբանական վարչություն** | **28.06.2022թ.** |
| **N 02/16.3/20518-2022** |
| Նախագծի 1-ին կետով նախատեսվում է համապատասխան գույքը նվիրաբերել «Երկրապահ կամավորականների միություն» հասարակական կազմակերպությանը: Սակայն այս առումով հարկ է նկատի ունենալ, որ ՀՀ կառավարության 2016 թվականի հոկտեմբերի 13-ի N 1067-Ն որոշմամբ հաստատված կարգի 4-րդ կետով նախատեսվում է, որ նվիրաբերության դեպքում համապատասխան սուբյեկտի կողմից պետք է ներկայացվի նաև հանրօգուտ ծրագիր, ինչը տվյալ դեպքում ներկայացված չէ:  | **Մասամբ է ընդունվել** Նախագծին կից հիմնավորման մեջ առավել մանրամասնեցվել է զինվորական գոտիները կազմակերպությանը նվիրաբերելու նպատակը: |